Alþjóðlegur dagur vatnsins | Fréttir | Veðurstofa Íslands
Alþjóðlegur dagur vatnsins hefur verið haldinn frá árinu 1992
Þema dagsins í ár er "Enginn útundan"
Vatn gegnir óneitanlega veigamiklu hlutverki í heimsmarkmiðum Sameinuðu þjóðanna
Í dag, þann 22. mars, er dagur vatnsins . Dagurinn hefur verið tileinkaður málefninu síðan 1992, þegar allsherjarþing Sameinuðu þjóðanna lagði til við aðildarríkin að dagurinn yrði notaður til að skipuleggja atburði, uppákomur eða umfjöllun sem væru til þess fallin að styrkja vitund almennings um nauðsyn þess að standa vörð um vatn og um rétt mannkyns á hreinu vatni. Þema dagsins í ár er „Enginn útundan“ (e. Leaving no one behind) og hefur það beina tengingu inn í sjötta markmið Sameinuðu þjóðanna, að tryggja að allir hafi aðgang að hreinu vatni og hreinlætisaðstöðu, og er miðað að því að markmiðinu hafi verið náð fyrir árið 2030. Því miður er það staðreynd að í dag verða ýmsir sem eiga almennt undir högg að sækja útundan í þessu tilliti. Má þar nefna konur, börn, flóttamenn og frumbyggja.
Samræmd stjórnun vatns til að tryggja gæði